„Śląsk rajcuje” w katowickim Kosmosie
W katowickim Kosmosie bydzie sie dzioło!
Łod tego piontku napocznie sie godani ło tym, co je ważne na Ślonsku. Na piyrszy łogiyń pódzie film Michała Majerskiego „Oberschlesien – tu, gdzie się spotkaliśmy”.
Jak sie go łobejrzicie, to pospołu z Józefym Krzykiym z Wyborczyj, szpecym łod pisanio Zbigniewym Kadłubkiym i socjologiym Tomaszym Nawrockim bydziecie mogli pogodać ło sprawach, kiere sie tyczom Ślonska.
Michał Majerski, kiery zrychtowoł film, miyszkoł za bajtla na Ślonsku w familii polsko-niymiecko-ślonskij. Skisz tego som wiy, ło co sie tukyj rozchodzi. Beztoż pyto sie ło historia Ślonska jak i to co sie bydzie z nim dzioło.
Jak już porozprowiomy to bydzie muzyka – zagro kapela 032.
Kiedy? 28 lutego 2014 godz. 18:15
Kaj? Kino Kosmos, Katowice
Po wiela? Ino 3 złotki!
Dejcie pozór!
To niy ino roz bydzie szło trefić i pogodać ło Ślonsku w Kosmosie. Niyskorzij zaś bydzie cosik inkszego. Zapraszomy Wos festelnie na „Śląsk rajcuje” do kina Kosmos w Katowicach.
szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn pol_Latn szl_Latn